**Felles reglement for alle lesesalene i Arkivverket**

**Velkommen til lesesalen!**

**Når du kommer til lesesalen**

* Du må registrere deg ved hvert besøk.  Både når du kommer og når du skal gå for dagen.
* Yttertøy henges i garderoben. Vesker og lignende kan ikke tas med på lesesalen. Vi har låsbare skap utenfor lesesalen.
* Kun minnepinne, pc og kamera/mobiltelefon kan tas med inn. I tillegg kan du ta med et fåtall papirer eller notater som er nødvendige for arkivundersøkelsen.
* Vi har blyant og papir på lesesalen dersom du ønsker å ta notater og ikke har pc.
* Det er ikke tillatt å benytte egen skanner på lesesalen.

**Når du er på lesesalen**

* Lesesalene er en arbeidsplass for våre besøkende, og vi ber deg ta hensyn til det.
* Telefon og datautstyr skal stå på lydløs.
* Mat og drikke kan kun nytes i kantine eller pauserom.
* Noen av våre lesesaler er kameraovervåket.
* Arkivsaker bestilles helst via Arkivportalen: [www.arkivportalen.no](http://www.arkivportalen.no/). Alternativt kan det bestilles hos lesesalsvakt eller i veiledningsskranken.
* Arkivmaterialet blir normalt hentet fram 30-60 minutter etter at du har bestilt det. Du kan benytte kamera, men det kan være egne vilkår for avfotografering av klausulert (sperret) materiale. Eventuelle vilkår for kopiering/avfotografering fremkommer i innsynsbrevet.
* Arkivverkets pc-er og nettverk må ikke benyttes til handlinger som kan være støtende, diskriminerende eller ulovlig.
* Bøkene som er oppstilt på lesesalen, kan fritt brukes av alle. Det er ikke mulig å låne materiale med seg hjem. Bøker som er bestilt fra magasinet, kan reserveres så lenge du bruker dem.

**Når du forlater lesesalen**

* Arkivsakene leveres til lesesalsvakten etter bruk. Materialet kan på anmodning reserveres i inntil én uke.
* Vi ber om at alle uoppfordret viser fram sin åpnede bærbare pc og egne papirer før de forlater lesesalen. Lesesalsvakten vil utføre kontroller.

**Arkivmateriale er uerstattelig og må behandles varsomt**

* Vask hender etter matpauser. Vakten deler ut hansker for å unngå fingermerker på foto, men normalt trenger du ikke hansker for å håndtere arkivmateriale.
* Arkivmaterialet må ikke brukes som skriveunderlag, og du må ikke sette merker i det.
* Det er ikke tillatt å fjerne noe fra arkivsakene, og rekkefølgen på innholdet må ikke endres.
* Meld fra til lesesalsvakten hvis arkivmaterialet er i dårlig fysisk stand.
* Arkivmaterialet leveres tilbake slik du mottok det.
* Ved håndtering av eldre, skjørt materiale finnes hjelpemidler tilgjengelige.

**Ved alvorlige eller gjentatte overtredelser av reglementet kan du bli nektet adgang til lesesalen. Tyveri og skadeverk blir anmeldt.**

Våre åpningstider mv. finner du på våre nettsider: [www.arkivverket.no/om-oss/besok-oss.](https://www.arkivverket.no/om-oss/besok-oss)

Januar 2023